סצנת הבילוי היוקרתי פורחת במחוזותינו וגם אנו מתהדרים במלונות קטנים ומעניינים, שכל מטרתם לפנק, לסבר את העיניים ואת כל חושינו במנעמים. בוטיק, מהמילה הצרפתית חנות קטנה, זכתה עם השנים לעדנה כך שכשמצמידים אותה למילה אחרת היא הופכת אותה לרבת יחס. מלון בוטיק הוא בהכרח מלון קטן ואיכותי שנתנו בו את הדעת על העיצוב והאיכות של הדברים ומחפשים בו אורחים יוקרתיים כמוכם.
רשת מלונות פתאל הפנימה את המגמה וכעת אתם יכולים להשיג את הדילים הנפלאים של הרשת גם במלון קטן ואיכותי כמו מלון ליאנרדו בתל אביב. כל היתרונות של רשת גדולה ומנוסה וכל היתרונות של מקום קטן ומפנק במקום אחד. מלון ליאונרדו ממוקם ברמת החייל, בצפון תל אביב שכן לכמה מהמסעדות המובילות והיוקרתיות בארץ ולמועדונים של מוסיקה והופעות. ובכלל אתם בתל אביב, אז אפשרויות הבילוי אינסופיות. מלונות בוטיק בתל אביב ובהם לאונרדו בוטיק ינעימו את זמנכם גם כשאתם בחדר בעיצוב מודרני ומעורר השראה, שתרצו לקחת הביתה.
פנינת תרבות תל אביבית במרכז שדרות רוטשילד הבוהמייניות. בבית באוהאוס שמור בעיצוב "העיר הלבנה" נמצאות כמה מהסוויטות היפות בעיר המשלבות בתוכן פאר, שירות ואירוח יוצאים מן הכלל. הבניין נמצא בשדרות רוטשילד 71 מאז בנייתו ב-1934 וכעת שופץ למחון סוויטות מרהיב המציע לך יופי ומנעמים במרכז העיניינים. למרות השירות המוקפד והאווירה הקוסמופוליטית שומר המקום על אופיו המשפחתי והרגוע ומשרת את כל אלו הרוצים להיות קרוב לכל מוקד תרבות וגם לשדרת עצים יפהפיה ומרגיעה.
חדרי המלון מעוצבים ברכות נעימה, המכניסה קצת מן השדרה אל תוך החדר ומאפשרת לכם להנות ממיני דירה המכילה את כל מה שתצטרכו. למטה תוכלו לאכול במסעדת קנטינה הידועה ולהנות משלל ארוחות לאורך היום.
מלון ברדיצ'בסקי נפתח ב-2012 ברחוב ברדיצ'בסקי מספר 14. מאוד קרוב להיכל התרבות ותיאטרון הבימה, לאבן גבירות ולשדרות רוטשילד. המלון עוצב בהשראה אירופאית קלאסית וכמובן תוך הקפדה על איכות ולקיחה בחשבון של הפרט הקטן ביותר. במלון ישרתו אתכם מא' ועד ת' גם בתוך המלון עצמו בדאגה לנוחותכם וגם בדאגה לבילוי הזמן בתל אביב: הזמנת כרטיסים להופעות, מוזיאונים ועוד, רובם במרחק הליכה קצר מהמלון. במלון פתחו גם ספא נפלא לרווחת האורחים בו תוכלו להנות מג'קוזי, סאונה ושלל סוגים של עיסויים.
מלון המעוצב בבית באוהאוס וצופה לנוף הים התיכון, ברחוב נס ציונה 2 בתל אביב. נמצא מרחק הליכה מהים וממרכז העיר. פנים המלון מעוצב על פי תורת הפנג שואי, התורה הסינית העתיקה הדוגלת בהרמוניה ואיזון אנרגטי, כך שהתוצאה הסופית משרה אוירה נעימה ושלווה, אינטימיות ושקט.
ברחוב מונטיפיורי 36 ניצב אחד ממלונות הבוטיק הראשונים שנפתחו בגל הבוטיקים בשנים האחרונות. ועדיין מוביל ברשימת המלונות המבוקשים – מלון מונטיפיורי. המלון נמצא בבניין משופץ מ-1922 המשלב סגנונות אדריכליים אירופאים מהמאה ה-19 וסגנונות אוריינטלים. רק 12 חדרים אקסקלוסיביים, כל אחד בעל עיצוב משלו, המציג אחד מאמני ישראל המודרנים וגם מסעדה מצויינת המארחת גם אורחים מבחוץ ובר.
לסיכום, יש כמה מלונות חדשים שלקחו על עצמם לארח ביוקרה ובפינוק, תוך דגש על הייחודיות ועל העיצוב, על הגישה המשפחתית אך המוקפדת, כך שהחופשה שלכם בתל אביב תהיה מושלמת.